
Резюме: Настоящият доклад разглежда образованието, обучението и професионалната квалификация като реален инструмент за правна реинтеграция и промяна в живота на лишените от свобода. Акцентът е върху правната рамка, националното законодателство и международните стандарти, които гарантират правото на образование и подпомагат успешната ресоциализация след освобождаване

Когато говорим за лишаване от свобода, често мислим основно за наказанието. Но съвременното наказателноизпълнително право оставя и друг важен въпрос: Какво се случва с човека след изтърпяване на наказанието? Именно тук образованието, обучението и професионалната квалификация се превръщат в ключови средства за поправяне и ресоциализация. 
Тези дейности не са просто „допълнение“ към режима в затвора. Те са част от самата идея за изпълнение на наказанието, формулирана в разпоредбите на чл. 36 от Наказателния кодекс (НК)[endnoteRef:1][1] - не само въздействие, но и поправяне и подготовка за законосъобразен живот.  [1: [1] чл. 36 Наказателен кодекс (НК)] 

Актуалността на настоящата разработка се мотивира от необходимостта от задълбочен анализ на процесите на социална реинтеграция, като изборът на тема е вдъхновен от споделеното лично впечатление на писателя Захари Карабашлиев от негова среща с лишени от свобода лица в Централния софийски затвор[endnoteRef:2][2]. Среща на творци общественици с лишени от свобода, като описаната от Захари Карабашлиев, разкриват колко силно въздействие могат да имат знанието, културата и уважителният диалог. Те напомнят, че зад всяка присъда стои човек, способен на развитие и промяна.  [2: [2] Карабашлиев З., Влязох в затвора малко преди Коледа, публикация във Facebook, 08.01.2026 г., достъпно на: https://www.facebook.com/share/p/17ohBSFBrH/] 

Именно поради това международните стандарти, приети от Организацията на обединените нации (ООН) и Съвета на Европа, гарантират правото на лишените от свобода на образование и професионална подготовка. Българското законодателство също следва тази линия, възлагайки на държавата задължението да създава условия за учене и квалификация в местата за лишаване от свобода[endnoteRef:3][3]. Целта на настоящата работа е да разгледа как на практика се осъществява този процес в България - какво предвижда законът, какви форми на обучение съществуват, с какви трудности се сблъсква системата и какви са възможностите тя да се развива.  [3: [3] Министерство на правосъдието, Главна дирекция „Изпълнение на наказанията“, Заповед № 1-3020, „Правила за условията за образование, обучение и квалификация на лишените от свобода, обвиняемите и подсъдимите, настанени в места за лишаване от свобода“, София] 

От лишаване от свобода към свобода на избора: ролята на образованието в ресоциализация
Образованието в местата за лишаване от свобода се утвърждава като един от ключовите механизми за ресоциализация на осъдените лица. Неговото значение не се изчерпва с формалното усвояване на знания, а обхваща по-широк процес на личностно израстване, социално включване и подготовка за самостоятелен живот след изтърпяване на наказанието.  Според редица психолози и криминолози образованието в затворите дава възможност на лишените от свобода да преосмислят житейския си път и да изградят нагласа за активно и отговорно участие в обществото след освобождаването си[endnoteRef:4][4].  [4: [4] Coyle, A. (2009). A Human Rights Approach to Prison Management: Handbook for Prison Staff (2nd ed.). London: International Centre for Prison Studies. ISBN: 0-9545444-2-0. достъпно на: a_human_rights_approach_to_prison_management_bg_colour.pdf (посетен на 09.09.2026 г.).] 

В основата на този подход стои разбирането, че чрез образователни и професионално-квалификационни програми осъдените могат да придобият както теоретични знания, така и практически умения, които реално повишават шансовете им за успешна социална и трудова реализация. Тези програми включват общообразователна подготовка – като ограмотяване, математика и обществени науки – както и професионално обучение и квалификация по конкретните професии, които имат търсене на трудовия пазар. 
Пътят към промяната: Същност на образованието, обучението и квалификацията в затворите
Образованието представлява съвкупност от знания, умения и ценности, които се усвояват чрез целенасочен и организиран процес на обучение[endnoteRef:5][5]. В рамките на наказателно-изпълнителното право понятието „образование“ има по-широко съдържание, тъй като не се свежда единствено до усвояване на теоретична информация, а обхваща формирането на социални, етични и граждански компетенции, необходими за успешната социална интеграция на лишените от свобода.  [5: [5] Тълковен речник на българския език (онлайн), Образование – Съвкупност от знания, получени при целенасочено обучение“;] 

Обучението от своя страна е насочено към придобиването на конкретни знания и практически умения, необходими за упражняване на определена професия или дейност[endnoteRef:6][6]. В условията на местата за лишаване от свобода той изпълнява и изразена възпитателна функция, като допринася за изграждане на трудови навици, дисциплина и чувство за отговорност.  [6: [6] Coyle, A. (2009). A Human Rights Approach to Prison Management: Handbook for Prison Staff (2nd ed.). London: International Centre for Prison Studies, p. 42-46, ISBN: 0-9545444-2-0] 

Професионалната квалификация е резултат от този обучителен процес и отразява степента на подготвеност на индивида за изпълнение на конкретни професионални задачи. Тя има съществено значение за адаптацията на осъдените към обществения и икономическия живот след изтърпяване на наказанието. 
В своята взаимовръзка образованието, обучението и професионалната квалификация формират единен процес, насочен към постигане на целите на наказанието и ограничаване на риска от повторно извършване на престъпления. Този фундаментален подход намира своето естествено надграждане в съвкупността от средства за въздействие. 
Силата на знанието: Образованието като ядро на пенитенциарното въздействие
Образованието заема централно място в системата на средствата за въздействие върху осъдените лица, съчетавайки правни, социални и психологически функции. Неговата роля не се изчерпва с придобиване на знания и професионални умения, а е насочена към изграждане на социални компетенции, критично мислене и устойчиви ценностни ориентации, които подпомагат личностното развитие и процеса на ресоциализация. 
Емпирични изследвания в областта на криминологията и психологията показват, че участието в образователни програми повишава мотивацията за личностно усъвършенстване, намалява нивата на стрес и съдейства за позитивна промяна в поведенческите модели на лишените от свобода[endnoteRef:7][7]. Анализите на Мейги (Magee) и Дейвис (Davis) и съавтори[endnoteRef:8][8], установяват пряка връзка между образованието в местата за лишаване от свобода, по-ниските нива на рецидив и по-успешната социална адаптация след освобождаването.   [7: [7] Davis, L.M., Bozick, R., Steele, J.L., Saunders, J., & Miles, J.N.V., Evaluating the Effectiveness of Correctional Education: A Meta-Analysis of Programs That Provide Education to Incarcerated Adults, RAND Corporation]  [8: [8] Magee, G., Education Reduces Recidivism, Department of Criminal Justice, University of the Cumberlands, Kentucky, USA. https://www.researchgate.net/publication/349204314_Education_Reduces_Recidivism] 

В рамките на наказателно-изпълнителната система образователните дейности следва да бъдат тясно интегрирани с трудовата и възпитателната дейност като част от комплексен и последователен подход, насочен към поправяне и превъзпитание на осъдените лица[endnoteRef:9][9]. За да бъде този процес ефективен обаче, той изисква стабилна и гарантирана законова основа [9: [9] Базирано на принципите на ресоциализация, заложени в Закона за изпълнение на наказанията и задържането под стража] 

От текста до реалността: Националната правна рамка на образователния процес
Образованието и професионалната подготовка на лишените от свобода са ключов елемент от тяхната социална адаптация и подготовка за живот след изтърпяване на наказанието. Достъпът до знания и практически умения подпомага личностното развитие и същевременно намалява риска от повторна престъпност, като създава реални предпоставки за трудова реализация и социална интеграция. 
Постигането на тези цели изисква съществуване на ясна и последователна правна рамка, която да регламентира както правата на осъдените лица на образование и обучение, така и задълженията на държавните институции за осигуряване на подходящи условия за тяхното реализиране. 
В България правната основа за образованието и квалификацията на лишените от свобода е Законът за изпълнение на наказанията и задържането под стража (ЗИНЗС)[endnoteRef:10][10]. В Раздел II на закона се уреждат правата на осъдените лица на образование, обучение и професионална квалификация. Законът изисква администрацията на местата за лишаване от свобода да осигури възможности за придобиване на общообразователни и професионални знания, както и за развиване на умения, които улесняват интеграцията им в обществото. [10: [10] Закон за изпълнение на наказанията и задържането под стража (ЗИНЗС), Раздел II – „Образование, обучение и квалификация на лишените от свобода“,] 

Практическото значение на тези разпоредби се изразява в това, че образователната и квалификационна дейност в затворите не е формална, а е целенасочена и индивидуализирана, като се отчита предишната подготовка, професионалните интереси и социалните нужди на осъдените лица. Освен теоретични знания, законът поставя акцент и върху формирането на трудова дисциплина, социални умения и отговорно поведение, които подпомагат бъдещото им социално включване. Тези национални ангажименти кореспондират пряко и с общоевропейските и световните тенденции
Глобални хоризонти: Международните стандарти и европейските изисквания за правата на затворниците
Международното право и стандартите на Европейския съюз и Съвета на Европа поставят ясни изисквания за правото на лишените от свобода на образование, обучение и професионална квалификация. Те не само гарантират формални права, но и очертават рамка за практическото им прилагане с цел подготовка на осъдените за живот след освобождаването им и намаляване на риска от повторна престъпност. 
На първо място, Минималните стандартни правила на Организацията на обединените нации за третиране на лишените от свобода („Нелсън Мандела“ правила, 2015 г.)[endnoteRef:11][11] поставят акцент върху достъпа до образование и обучение като фундаментално средство за социална интеграция и личностно развитие. Те изискват държавите да осигурят системни образователни и професионални програми за всички затворници, съобразени с техните индивидуални потребности, като се цели не само придобиване на знания, но и формиране на социални и етични компетенции. [11: [11]   ООН. Практически минимални правила за третиране на лишените от свобода („Нелсън Мандела“ правила), 2015 г., Резолюция на Генералната асамблея на ООН A/RES/70/175 от 17 декември 2015 г.] 

На европейско ниво, Препоръка Rec(2006)2 на Комитета на министрите на държавите-членки на Съвета на Европа относно Европейските правила за затворите[endnoteRef:12][12] потвърждава правото на лишените от свобода на образователни услуги и професионално обучение. Документът уточнява, че образователните дейности трябва да бъдат адаптирани към индивидуалните способности и интереси на осъдените и да се извършват при условия, които насърчават равен достъп, мотивация и безопасност. Освен това се подчертава значението на интеграцията на образованието с трудовата и социалната подготовка, като част от комплексния подход за намаляване на рецидивизма и улесняване на адаптацията в обществото.  [12: [12] Съвет на Европа. Комитет на министрите. Препоръка Rec(2006)2 на Комитета на министрите на държавите-членки относно Европейските правила за затворите, приета от Комитета на министрите на 11 януари 2006 г., 952-ро заседание на заместник-министрите, Strasbourg.] 

Международните и европейските рамки осигуряват законова и методическа основа за практическото прилагане на образованието и квалификацията като ключови инструменти за социална адаптация и предотвратяване на рецидив. В светлината на тези нормативни изисквания стои и конкретната организация на учебния процес в българските затвори. 
Знанието по принуда или по воля: Форми и принципи на обучение в местата за лишаване от свобода
В местата за лишаване от свобода образователните дейности се организират съобразно структурата на общообразователната система и обхващат начален, основен и среден етап на обучение. По този начин на лишените от свобода се създава възможност да завършат определена образователна степен при условия, които по съдържание и резултат са съпоставими с тези извън пенитенциарната среда. Това има съществено значение за разширяването на възможностите им за трудова и социална реализация след изтърпяване на наказанието. 
Необходимостта от прилагането на подобни образователни форми се обуславя от факта, че значителна част от лишените от свобода в Република България не разполагат със завършено основно образование, а в немалко случаи се установява и функционална, или дори пълна неграмотност. Този образователен дефицит затруднява включването им в обществения живот след освобождаването и представлява фактор, който може да възпрепятства устойчивата им социална адаптация[endnoteRef:13][13]. [13: [13] Yordanova, M. и Markov, D. (2011) Penitentiary Policy and System in the Republic of Bulgaria. София: Център за изследване на демокрацията.] 

По данни от статистически обзори, в рамките на една учебна година 202 лишени от свобода са включени в начален етап на обучение, 277 работят за основно образование, а 360 продължават за средно образование[endnoteRef:14][14]. Това говори за реален интерес и активност в учебния процес, което е предпоставка за по-успешно социално включване след изпълнение на наказанието. Националното законодателство предвижда задължително обучение за лицата до 16-годишна възраст, докато за пълнолетните лишени от свобода участието в образователни програми има доброволен характер и се обуславя от тяхната лична мотивация и образователни потребности[endnoteRef:15][15]. Именно тук академичните анализи сочат, че доброволното включване в образователни дейности е свързано с по-висока мотивация, по-активно участие в учебния процес и по-добри образователни резултати, докато задължителното обучение по-скоро осигурява минимален достъп, без непременно да гарантира ангажираност. [14: [14] „Ученици в затвора: 202 на начален етап, 277 на основно и 360 на средно образование“, Eurocom.bg, 15.09.2025]  [15: [15]  чл. 162 Закон за изпълнение на наказанията и задържането под стража (ЗИНЗС)] 

Доброволният характер на обучението създава и възможност за по-гъвкаво адаптиране на учебните програми към индивидуалните особености и потребности на лишените от свобода, което има значение както за личностното им развитие, така и за подготовката им за успешна социална адаптация след освобождаването. 
Мостове към свободата: Професионално обучение, трудова заетост и ресоциализация
Чрез придобиване на практически умения в рамките на курсове и професионално обучение се създават реални предпоставки за включването им в трудовата дейност след освобождаване, като едновременно с това се насърчават самостоятелността и личната отговорност. Този процес има пряко значение за успешна социална адаптация и за ограничаване на риска от повторно извършване на престъпления. 
В българската пенитенциарна система се прилагат програми, които съчетават теоретична подготовка с практическо обучение чрез работилници, производствени участъци и сътрудничество с външни работодатели. По този начин осъдените придобиват не само професионални знания, но и практически опит, съобразен с изискванията на трудовия пазар, както и квалификации, които имат стойност и извън рамките на затворническата система. Участието в подобни програми допринася и за развитието на ключови социални умения - като работа в екип, спазване на установени правила и поемане на отговорност при изпълнение на поставени задачи. 
Европейската практика потвърждава значението на този подход, като в държавите-членки на Европейския съюз (ЕС) програмите за професионално обучение и квалификация в местата за лишаване от свобода се планират в съответствие с потребностите на пазара на труда. Акцентът се поставя върху практическата приложимост на придобитите знания, което включва стажове и работни проекти с външни компании за по-лесно социално включване на освободените лица.  
От теория към практика: Интеграция между обучение и трудова дейност
Тези дейности не се изчерпват с предоставянето на конкретни знания и умения, а допринасят и за формирането на стабилни модели на социално функциониране и дисциплина. Резултатите от метаанализ показват, че участието в образователни професионални програми води до намаляване на рецидивизма в границите между 13 и 28%[endnoteRef:16][16], като особено ефективни се оказват практико-ориентираните курсове в области като информационните технологии, строителството и различни занаятчийски дейности, които значително повишават вероятността за трудова заетост след освобождаване.  [16: [16]   Magee, G., Education Reduces Recidivism, Department of Criminal Justice, University of the Cumberlands, Kentucky, United States of America] 

В националната практика интегрираните програми оказват положително въздействие както върху икономическата стабилност на освободените лица, така и върху тяхната психологическа и социална адаптация. Придобитата квалификация изгражда самоувереност и чувство за полезност, превръщайки се в превантивен механизъм срещу повторно престъпно поведение, чието практическо реализиране изисква институционална подкрепа и ангажираност. 
Партньори в промяната: Ролята на държавните институции и неправителствения сектор
Организацията на образованието, обучението и професионалната квалификация на лишените от свобода е основно задължение на държавата. В България водеща роля има Главна дирекция „Изпълнение на наказанията“ към Министерство на правосъдието[endnoteRef:17][17], която отговоря за условията, при които се провеждат образователните дейности в затворите и затворническите общежития, администрацията трябва да осигури възможност за обучение, съобразено с нуждите и възможностите на всеки лишен от свобода, както и да съдейства за включването на външни образователни институции и специалисти.  [17: [17] Чл. 12 и чл. 13 от Закон за изпълнение на наказанията и задържането под стража (ЗИНЗС).] 

Значението, което държавата отдава на образованието в местата за лишаване от свобода, личи ясно и от разпоредбите на чл. 134 от Правилника за прилагане на ЗИНЗС[endnoteRef:18][18]. Според тази разпоредба участието в образователни дейности и курсове за ограмотяване не е просто препоръчително, а се стимулира чрез намаляване на срока на наказанието. Законодателят приравнява ученето към трудова дейност - на лишените от свобода, които участват в общообразователно обучение или професионална квалификация, си зачитат работни дни по реда на чл. 178 ЗИНЗС, като 16 учебни часа се приравняват на 3 дни лишаване от свобода.  [18: [18] Правилник за прилагане на Закона за изпълнение на наказанията и задържането под стража (ППЗИНЗС).] 

Този механизъм има силен мотивационен ефект. Той показва, че образованието се възприема не само като средство за личностно развитие, но и като реален принос към процеса на поправяне. Чрез него държавата насърчава лишените от свобода активно да участват в обучения, като им дава видим и осезаем стимул за това. 
На практика обаче, въпреки съществуването на подобни стимули, системата среща трудности. Ограничените ресурси, недостигът на преподаватели и недостатъчната материална база често ограничават обхвата на образователните програми и възможностите повече лишени от свобода да се възползват от тях.  
Освен държавните институции, все по-осезаема роля в образованието и подготовката на лишените от свобода имат неправителствените организации и външните партньори. Те често внасят гъвкавост, нови методи и по-личен подход, които трудно се постигат само в рамките на административната система. 
Неправителствени организации организират курсове по грамотност, професионални обучения, културни инициативи, срещи с писатели, артисти и лектори, както и програми за личностно развитие. Тези дейности излизат извън рамките на формалното образование, имат силен ефект върху мотивацията и самочувствието на лишените от свобода. Чрез тях те започват да се възприемат не само като „ осъдени“, а като хора с потенциал, способност и бъдеще.
Особено ценни са партньорството с външни образователни институции и работодатели. Когато обучението е свързано с реални професии и реален пазар на труда, то придобива ясен смисъл за участниците. Така се изгражда връзка между времето, прекарано в затвора, и възможността за законна заетост след освобождаване. 
В този контекст участието на външни организации допълва усилията на държавата, уредени в ЗИНЗС и правилника към него, като създава в по-богата образователна среда и повече възможности за включване. Когато институции и граждански сектор работят заедно, шансът образованието да се превърне в реален инструмент за промяна става значително по-голям. 
Проблеми и перспективи в образованието и обучението на лишените от свобода
Основни проблеми в практиката
Въпреки че нормативната уредба поставя добра основа, реалното осъществяване на образованието в местата за лишаване от свобода често се сблъсква с редица трудности. Един от най-сериозните проблеми е свързан с ограничените финансови и материални ресурси. В много случаи липсват достатъчно учебни зали, съвременни учебни материали и техническо оборудване, което прави обучението по-трудно и по-малко привлекателно. 
Друг съществен проблем е недостигът на квалифицирани преподаватели и обучители, готови да работят в пенитенциарна среда. Работата там изисква не само професионални знания, но и специфичен подход, търпение и умения за работа с хора в трудна житейска ситуация. 
Не на последно място стои въпросът с мотивацията. Част от лишените от свобода имат негативен предишен опит с образователната система или дългогодишно са били извън нея. Това често води до несигурност, ниско самочувствие и липса на вяра, че ученето може реално да промени нещо в живота им[endnoteRef:19][19]. В такива случаи са нужни допълнителни усилия за индивидуален подход и подкрепа. [19: [19] Министерство на правосъдието на България, Отчет за дейността на образователните програми в местата за лишаване от свобода, София, 2022.

БИБЛИОГРАФИЯ: 
Закон за изпълнение на наказанията и задържането под стража (2004). Обн. ДВ, бр. 41 от 13.04.2004 г., посл. изм. и доп. ДВ, бр. 102 от 31.12.2025 г., Раздел II „Образование, обучение и квалификация на лишените от свобода“.
Наказателен кодекс (1968). Обн. ДВ, бр. 26 от 02.04.1968 г., посл. изм. и доп. ДВ, бр. 115 от 30.12.2025 г.
Правилник за прилагане на Закона за изпълнение на наказанията и задържането под стража (2009). Обн. ДВ, бр. 59 от 31.07.2009 г., посл. изм. и доп. ДВ, бр. 20 от 05.03.2024 г.
Министерство на правосъдието (2022). Отчет за дейността на образователните програми в местата за лишаване от свобода. София: Главна дирекция „Изпълнение на наказанията“.
Министерство на правосъдието (2025). Заповед № 1-3020. Правила за условията за образование, обучение и квалификация на лишените от свобода, обвиняемите и подсъдимите, настанени в места за лишаване от свобода. София.
Йорданова, М. и Марков, Д. (2011). Penitentiary Policy and System in the Republic of Bulgaria. София: Център за изследване на демокрацията. ISBN 978-954-477-171-3.
Карабашлиев, З. „Влязох в затвора малко преди Коледа“. Публикация във Facebook, 8 януари 2026 г., достъпно на: https://www.facebook.com/share/p/17ohBSFBrH/ (посетен на 23.01.2026 г.).
Организация на обединените нации (2015). Практически минимални правила за третиране на лишените от свобода („Нелсън Мандела“ правила). Резолюция A/RES/70/175 на Генералната асамблея на ООН от 17 декември 2015 г.
Съвет на Европа, Комитет на министрите (2006). Препоръка Rec(2006)2 относно Европейските правила за затворите, приета на 11 януари 2006 г., 952-ро заседание на заместник-министрите. Страсбург: Съвет на Европа.
Тълковен речник на българския език (2024). Институт за български език „Акад. Любослав Кауфман“.
„Ученици в затвора: 202 на начален етап, 277 на основно и 360 на средно образование“ (2025). Eurocom.bg, 15 септември, достъпно на сайта на медията (посетен на 23.01.2026 г.).
American Enterprise Institute (2023). The Prison Entrepreneurship Program: An Innovative Approach to Reentry. Washington, DC: AEI Press.
Bozick, R., Steele, J. L., Davis, L. M. и Miles, J. N. V. (2018). Effects of Correctional Education on Recidivism, Employment and Learning. Santa Monica, CA: RAND Corporation.
Coyle, A. (2009). A Human Rights Approach to Prison Management: Handbook for Prison Staff (2nd ed.). London: International Centre for Prison Studies. ISBN: 0-9545444-2-0. достъпно на: a_human_rights_approach_to_prison_management_bg_colour.pdf (посетен на 09.09.2026 г.).
Davis, L. M., Bozick, R., Steele, J. L., Saunders, J. и Miles, J. N. V. (2013). Evaluating the Effectiveness of Correctional Education: A Meta-Analysis of Programs That Provide Education to Incarcerated Adults. Santa Monica, CA: RAND Corporation.
Last Mile Project (2018). Impact Report. Sacramento, CA: California Department of Corrections.
Magee, G. (2021). Education Reduces Recidivism. Williamsburg, KY: Department of Criminal Justice, University of the Cumberlands, достъпно на: https://www.researchgate.net/publication/349204314_Education_Reduces_Recidivism (посетен на 23.01.2026 г.).



Даниела Петева Стоева 
Студент във Великотърновски университет "Св. св. Кирил и Методий"
Гр. Сливен, бул. Братя Миладинови 19 А 
E-mail: Stoevapd@gmail.com 
Телефон: 0877839100
] 

Ограниченият достъп до дигитални технологии също създава сериозно изоставане. В свят, в който много професии изискват базови компютърни умения, лишените от свобода често нямат възможност да се докоснат до съвременни образователни платформи и електронни ресурси. Това ги поставя в още по-неблагоприятна позиция след освобождаване
Въпреки изброените трудности, възможностите за развитие на образованието в местата за лишаване от свобода са реални. Една от основните посоки е разширяването на сътрудничество между държавните институции, образователните организации, неправителствения сектор и работодателите. Подобни партньорства могат да осигурят по-разнообразни програми и по-практически насочено обучение. 
Перспективна стъпка е и въвеждането на гъвкави форми на обучение, включително хибридни модели, които съчетават присъствено преподаване с контролирани дистанционни елементи. Това би позволило по-индивидуален подход и по-добро съобразяване с различното образователно ниво на лишените от свобода. Важно условие за управление е и разработването на индивидуални образователни планове. Когато обучението е съобразено с конкретните способности, интереси и бъдещи цели на човека, шансът той да го приеме сериозно и да извлече реална полза е много по-голям. 
В дългосрочен план усъвършенстване на системата изискване и само нормативни промени, но и промяна в обществените нагласи. Образованието в затвора не бива да се възприема като привилегия, а като инвестиция за намаляване на рецидива, по-успешна ресоциализация и по-сигурно общество за всички.  От правна и обществена гледна точка инвестициите в образованието в местата за лишаване от свобода следва да се разглеждат като дългосрочна превенция на престъпността и укрепване на обществената сигурност. 
Както отбелязва Фьодор Достоевски „Степента на цивилизованост на едно общество се измерва по това как се отнася към своите затворници“. 

